OpenLLM-France/wikimedia huggingface dataset:
# Pont des Arts

El pont des Arts (o la passerelle des Arts) és un pont situat a París i travessa el Sena. Comunica l'Institut de France i el pati quadrat del palau del Louvre (anomenat "palais des Arts" -Palau de les Arts- durant el Primer Imperi).

## Història

Entre el 1801 i el 1804, una passarel·la de nou arcs reservada als vianants fou construïda a l'emplaçament de l'actual pont des Arts: és el primer pont metàl·lic de París. Aquesta innovació es deu al primer cònsol Napoleó Bonaparte, seguint una realització anglesa. Els enginyers Louis-Alexandre de Cessart i Jacques Dillon van concebre aquesta passarel·la per semblar un jardí suspès amb arbustos, testos amb flors i bancs. El 1852, a conseqüència de l'allargament del "quai Conti" (moll Conti), els dos arcs de la riba esquerra es converteixen en un de sol.
L'any 1976, l'inspector general de Ponts i Calçades notifica de la fragilitat de la infraestructura, principalment deguda als bombardejos de 1918 i 1944, i a diverses col·lisions de vaixells els anys 1961 i 1970. Le pont serà tallat a la circulació l'any 1977 i s'acabarà esfondrant als 60m finalment l'any 1979 a causa d'un darrer xoc amb una barca.
El pont actual ha estat reconstruït, entre 1981 i 1984, "idènticament" segons els plans de Louis Arretche, qui va disminuir el nombre d'arcs (sept en lloc de nou). Això permet el seu alineament amb els del pont Neuf, tot tornant a l'aspecte de l'antiga passarel·la. La passarel·la fou inaugurada per Jacques Chirac – aleshores alcalde de París – el 27 de juny de 1984.
Ocasionalment utilitzat com a lloc d'exposicions, actualment és un lloc atractiu per a pintors, dibuixants i fotògrafs (pel seu punt de vista únic), però també pels amants dels pícnics durant l'estiu.

## Film

Le Pont des Arts és també una pel·lícula francesa de la mà de Eugène Green, amb Natacha Régnier i Denis Podalydès.
Explica una història d'amor impossible entre dos joves que mai es troben. L'acció es desenvolupa a París entre el 1979 i el 1980, és a dir, en el moment de l'esfondrament de la passarel·la. El film va ser presentat l'any 2004 al 57è Festival international du film de Locarno, a la secció de cineastes del present.

## Enllaços externs

* (francès) Ajuntament de París Arxivat 2009-11-11 a Wayback Machine.
* (francès) Insecula Arxivat 2011-06-05 a Wayback Machine.
* (anglès) Pont des Arts - Structurae
# Portada/article desembre 18
## La Gioconda

La Gioconda o Mona Lisa és una pintura de Leonardo da Vinci, el retrat més famós de la història i, potser, el quadre més famós de la pintura occidental. És un retrat de mig cos on apareix una dona que mira directament l'espectador amb una expressió que sovint ha estat descrita com a enigmàtica. Pintat entre 1503 i 1506 o 1507, és un oli sobre taula d'àlber de 77 × 53 cm retocat diverses vegades per l'autor. La tècnica usada va ser l'esfumat (sfumato), procediment molt característic de Leonardo. El quadre és propietat del govern francès i està exposat al Museu del Louvre de París amb el títol Portrait de Lisa Gherardini, épouse de Francesco del Giocondo (Retrat de Lisa Gherardini, esposa de Francesco del Giocondo).
# Portada/article desembre 15
## Temporada d'huracans de l'Atlàntic de 1911

La temporada d'huracans de l'Atlàntic de 1911 fou relativament inactiva, amb només sis ciclons tropicals coneguts formats a l'Atlàntic durant l'estiu i la tardor de 1911. Tenint en compte tant el primer cicló que encetà la temporada a principis de febrer com l'últim clausurant-la al dissipar-se al desembre, es registraren només tres depressions tropicals. Tres ciclons s'intensificaren fins l'estatus d'huracà, on dos d'ells assoliren la categoria 2 en l'escala d'huracans de Saffir-Simpson vigent a l'actualitat. Les dades dels ciclons de la temporada de 1911 es fonamenten principalment en la base de dades d'huracans de l'Atlàntic, que l'any 2005 es revisà en profunditat el període entre 1911 i 1914.
# Província de Guelma

La província o wilaya de Guelma (àrab: ولاية قالمة, wilāyat Gālma) és una província o wilaya d'Algèria, a l'est del país. És coneguda per ésser l'indret on es va produir la matança de Setif per part de l'Exèrcit colonial francés.
És la província natal de Houari Boumédienne, expresident d'Algèria.

## Enllaços externs

* Oficina de turisme de la província de Guelma. (francès), (anglès), (alemany) i (àrab)
# Rudolph (pel·lícula)

Rudolph (títol original en anglès: Rudolph the Red-Nosed Reindeer: The Movie) és pel·lícula estatunidenca d'animació dirigida per William R. Kowalchuk, estrenada el 1998 als Estats Units. Inspirada en la història de Robert L. May, aquesta pel·lícula és la primera producció de GoodTimes Entertainment pel cinema. Ha estat doblada al català.

## Argument

Al pol Nord, un petit ren anomenat Rudolph veu el dia. Tanmateix, téa una particularitat: porta un nas vermell. Aquest atribut li suposa les burles dels altres joves rens. Rudolph somia formar part del trineu del pare Noel però a causa del seu nas vermell, és rebutjat al grup. Decideix d'abandonar el pol Nord. Al mateix moment, Stormella, la reina dels Gels, projecta fer fracassar la distribució de regals.

## Repartiment
### Veus originals

* Kathleen Barr: Rudolph / Rieuse
* John Goodman: el pare Nöel
* Whoopi Goldberg: Stormella
* Myriam Sirois: Zoé / Preciosa / Biche a l'escola
* Debbie Reynolds: Mitzi, mare de Rudolph / la mare Nöel / Mme Fringant
* Eric Pospisil: Rudolph jove
* Vanessa Morley: Zoe jove
* Bob Newhart: Leonard
* Eric Idle: Slaïli
* Garry Chalk: Finesse, pare de Rudolph
* Richard Simmons: Boune
* Alec Willows: Douglas / Tonnerre
* Lee Tockar: Ridley / Milo / Velocitat
* Matt Hill: Archer
* Christopher Gray: Archer / Llampec
* Elizabeth Carol Savenkoff: Mare de Zoé / Graciosa / Membre de la multitud
* Cathy Weseluck: Radiant / Membre de la multitud
* Paul Dobson: Àrbitre / Fonceur
* Terry Klassen: Ballarí
* Colin Murdock: Comète
* David Kaye: Cupidon
* Tyler Thompson: Renne a l'escola
* Jim Byrne: Membre de la multitud

## Referències

* ↑ «Rudolph». Ésadir.cat. [Consulta: 10 octubre 2022].
* ↑ Spitz, Marc «Weighing ‘Elf,’ ‘Love Actually’ and Other Holiday Films» (en anglès). The New York Times, 04-12-2014. ISSN: 0362-4331.
# Tomáš Enge

Tomáš Enge va ser un pilot de curses automobilístiques txec que va arribar a disputar curses de Fórmula 1.
Va néixer l'11 de setembre del 1976 a Liberec, Txèquia.

## A la F1

Tomáš Enge va debutar a la quinzena cursa de la temporada 2001 (la 52a temporada de la història) del campionat del món de la Fórmula 1, disputant el 16 de setembre del 2001 el G.P. d'Itàlia al circuit de Monza.
Va participar en un total de tres curses puntuables pel campionat de la F1 totes disputades a la temporada 2001 aconseguint una dotzena posició com millor classificació en una cursa, i no assolí cap punt vàlid pel campionat del món de pilots.

## Resultats a la Fórmula 1

| Any | Equip | Xassís | Motor | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | Posició | Punts |
| 2001 | Prost Grand Prix | Prost | Acer | AUS | MAL | BRA | SMR | ESP | AUT | MON | CAN | EUR | FRA | GBR | ALE | HUN | BEL | ITA 12 | USA 14 | JAP Ret | - | 0 |

### Resum

| Curses: | Victòries: | Pòdiums: | Poles: | Voltes ràpides: | Punts: |
| 3 (3) | 0 | 0 | 0 | 0 | 0 |

## Enllaços externs

* Web oficial
# Dues peces per a quartet de corda

Dues peces per a quartet de corda va ser compost per Dmitri Xostakóvitx entre el 31 d'octubre i l'1 de novembre de 1931 a Batumi. En realitat són uns arranjaments de fragments de Lady Macbeth del districte de Mtsensk i de L'edat d'or), dedicades al Quartet Jean Vuillaume. Té una durada aproximada de vuit minuts. Si bé en un principi se li va assignar l'op. 36, actualment és una obra sense número d'opus.
Les Dues peces per a quartet mai es van publicar en vida del compositor, sinó que es van descobrir als anys vuitanta.

## Moviments

* 1. Elegy: Adagio - Più mosso - Tempo I. En fa sostingut menor
* 2. Polka: Allegretto - Allegro. En si bemoll major
Elegy és un arranjament de l'ària de Katerina, El poltre corre darrere la poltreta, ... (tercera escena) de Lady Macbeth del districte de Mtsensk, op. 29 i la Polka de Hi havia una vegada a Ginebra de L'edat d'or, op. 22.

## Referències

* ↑ «Catàleg d'obres de Dmitri Xostakóvitx» (en anglès). Sikorski Musikverlage Hamburg. [Consulta: 6 setembre 2024].
* ↑ «Shostakovich, Dmitri - Two Pieces for String Quartet». Sharmusic. [Consulta: 6 setembre 2024].
# Manuel Ruiz i 10 companys màrtirs de Damasc

Els Màrtirs Franciscans de Damasc són un grup d'onze franciscans, set d'ells espanyols, morts màrtirs a mans dels musulmans el 10 de juliol de 1860. Són venerats com a sants per l'Església catòlica.

## Història

Sis d'ells eren preveres de l'Orde de Frares Menors, dos n'eren professors i tres, germans llecs. Formaven una comunitat establerta a Damasc per tal d'evangelitzar a la regió.
Eren:
* Pares franciscans:
** Manuel Ruiz (San Martín de Ollas, Cantàbria, 5 de maig de 1804), superior de la comunitat;
** Carmelo Bolta Bañuls (el Real de Gandia, província de València, 29 de maig de 1803);
** Engelbert Kolland (Ramsau, prop de Salzburg, Àustria, 21 de setembre de 1827);
** Nicanor Ascanio (Villarejo de Salvanés, província de Madrid, 1814);
** Pedro Soler (Llorca, Múrcia, 28 d'abril de 1827);
** Nicolás Alberca y Torres (Aguilar de la Frontera, Còrdova, 10 de setembre de 1830).
* Germans professors:
** Francisco Pinazo y Peñalver (Alpont, província de València, 24 d'agost de 1802);
** Juan Jacobo Fernández (Carballeda, Ourense, 29 de juliol de 1808).
* Germans llecs, laics libanesos de religió maronita:
** Francesc, Abd-el-Mooti i Rafael Massabki.
La nit del 9 al 10 de juliol de 1860, foren atacats per drusos de Damasc, durant una campanya de persecució contra els cristians. Els onze es tancaren al convent, però algú (potser un servent de la comunitat) va obrir les portes als atacants i aquests entraren i mataren els onze franciscans.
Els onze foren beatificats per Pius XI el 10 d'octubre de 1926 i la seva festa es fixà el 10 de juliol. El maig de 2024, el papa Francesc aprovà el decret per a la seva canonització. L'1 de juliol de 2024, el papa Francesc designa la data e li canonitza il 20 d'octubre de 2024. Les seves restes, recuperades, es veneren al convent franciscà de Damasc.

## Referències

* ↑ «Promulgazione di Decreti del Dicastero delle Cause dei Santi, 23.05.2024» (en italià). Bolletino. Sala Stampa della Santa Sede, 23-05-2024. [Consulta: 28 maig 2024].
* ↑ «Concistoro Ordinario Pubblico per il voto su alcune Cause di Canonizzazione». [Consulta: 7 juliol 2024].

## Bibliografia

* Biografia dels beats.
# La guineu (pel·lícula)

La guineu (títol original en alemany, Der Fuchs) és una pel·lícula de drama històric dirigit per Adrian Goiginger, que es va estrenar al Festival de Cinema Nits Negres de Tallinn el novembre de 2022. Es va estrenar als cinemes d'Àustria el gener de 2023 i a Alemanya, l'abril. A la pel·lícula, ambientada entre 1927 i 1946, el director narra la vida del seu propi besavi Franz Streitberger. Com a part de la cerimònia dels Premis del Cinema Alemany de 2024, La guineu va rebre el premi a la millor pel·lícula, i Simon Morzé va guanyar la categoria al millor actor. S'ha doblat i subtitulat al català.

## Sinopsi

El soldat Franz Streitberger és un missatger del Tercer Reich durant la Segona Guerra Mundial. Un dia, en Franz troba un cadell de guineu malferida al qual decideix cuidar, oferint-li la calor de la llar que a ell sempre li va faltar en la seva infància. La guineu es converteix des d'aquest moment en el seu millor amic i roman fidel acompanyant al soldat durant gran part de la guerra fins al front rus.

## Referències

* ↑ Barbara Schuster: „Der Fuchs“ von Adrian Goiginger feiert in Tallinn Weltpremiere. In: Blickpunkt:Film 21. Oktober 2022.
* ↑ Nora Bruckmüller: "Da habe auch ich weinen müssen". In: nachrichten.at, 9. Januar 2023.
* ↑ «The Fox». Goita què fan, ara!. [Consulta: 25 setembre 2024].
* ↑ Der Fuchs. In: gpictures.film. Abgerufen am 21. Oktober 2022.
* ↑ Davide Abbatescianni: Review: 'The Fox'. In: cineuropa.org, 21. November 2022.
# Takumi Minamino

Takumi Minamino (Izumisano, Prefectura d'Osaka, Japó, 16 de gener de 1995) és un futbolista japonès que juga com a extrem a l'AS Monaco i des del 2015 amb la selecció del Japó.

## Palmarès
### RB Salzburg

* 6 Lligues austríaques: 2014-15, 2015-16, 2016-17, 2017-18, 2018-19, 2019-20
* 4 Copes austríaques: 2014-15, 2015-16, 2016-17, 2018-19

### Liverpool FC

* 1 Premier League: 2019-20
* 1 Copa de la Lliga anglesa: 2021-22

### Selecció japonesa

* 1 Copa asiàtica sub-23: 2016

## Referències

* ↑ National Football Teams

## Enllaços externs

* Fitxa de Takumi Minamino al web de l'AS Monaco FC
* Fitxa de Takumi Minamino a la Federació Japonesa de Futbol
* Takumi Minamino – Fitxa i estadístiques a la UEFA
* Takumi Minamino Fitxa i estadístiques a la FIFA
# Centre d'Esports Arenys de Munt

El Centre d'Esports Arenys de Munt (CE Arenys de Munt) és un club d'hoquei patins amb seu a Arenys de Munt.

## Història

La història del club es remunta a l'any 1959 quan es construí la pista poliesportiva a la vila. Els primers partits oficials de l'entitat van ser entre els anys 1961-62 sota la presidència de Julio Calderero. A partir de l'any 1967, amb l'arribada a la presidència d'Antoni Soler, l'equip masculí entra a jugar a la màxima categoria i va situant-se entre els millors equips. El moment culminant va ser la temporada 1976/77 en la que es va aconseguir el subcampionat a la Recopa d'Europa davant l'AD Oeiras. A partir dels anys 80 perd la categoria, recuperant-la alguna vegada més fins a situar-se a la Primera divisió nacional catalana.
La temporada 2017-2018 debuta a la Ok Lliga.
La secció femenina és la que més èxits ha aconseguit amb el subcampionat a la Copa d'Europa, a més de diversos campionats de Catalunya (1998-99 i 2001-02) i estatals (1998-99 i 2003-04). Algunes de les seves jugadores han competit a nivell de seleccions, assolint uns magnífics resultats, tant amb la selecció estatal com amb la selecció catalana.

## Jugadors destacats

* Joan Edo i Prujà
* Francesc Xavier Ibarz i Alegria
* Maria Majo i Merino

## Palmarès
### Equip femení

* 2 Campionats d'Espanya (1998-99, 2003-04)
* 2 Campionats de Catalunya (1998-99, 2001-02)
* Subcampionat de la Copa d'Europa (2006-07)

### Equip masculí

* Subcampionat de la Recopa d'Europa (1976-77)

## Plantilla 2021-22

| N. | Pos. | Nom | N. | Nom | Pos. |
| 1 | POR | Guillem Garcia | 10 | POR | Jordi Martínez |
| 2 | JUG | Aleix Domènech (Capità) | 5 | JUG | Lluc Vilà |
| 7 | JUG | Gerard Gallardo | 9 | JUG | Django Matthieu |
| 14 | JUG | Marc Puigvert | 21 | JUG | Gerard Oviedo |
| 24 | JUG | Arnau Font | 26 | JUG | Adrià Oliveras |
| 30 | JUG | Joan Badenas | | | |
Entrenador: Enric Daumal Entrenador: Marc Roca

## Referències

* ↑ «Centre d'Esports Arenys de Munt». Enciclopèdia de l'esport català. Barcelona: Grup Enciclopèdia Catalana.
* 1 2 3 4 «L'Arenys de Munt celebra els seus 50 anys d'història». Mundo Deportivo, 05-11-2010. [Consulta: 1r octubre 2015].
* 1 2 «Perfil a rinkhockey.net». rinkhockey.net. [Consulta: 1r octubre 2015].

## Enllaços externs

* Secció d'hoquei sobre patins del CE Arenys de Munt
# Club Patí Fraga

El Club Patí Fraga és un club esportiu dedicat a la pràctica de l'hoquei sobre patins de Fraga, a la comarca del Baix Cinca. Fundat el 2021, juga actualment a l'OK Lliga femenina.

## Història

La primera temporada de la seva història, la 2021-2022, l'equip va aconseguir l'ascens a la màxima categoria després d'haver jugat a l'OK Lliga Plata, la segona divisió a nivell estatal, aconseguint l'ascens a la màxima categoria a falta de cinc jornades i acabant la temporada amb 26 victòries en 26 partits jugats.
En el seu primer any a l'OK Lliga, 2022-2023, l'equip va finalitzar en sisena posició, aconseguint la permanència i arribant a les semifinals de la Copa de la Reina.
El 28 d'abril del 2024, les jugadores del Club Patí Fraga es van proclamar per primera vegada campiones d'Europa en la XVIII edició de la Lliga de Campions de la WSE femenina després de guanyar a la tanda de penals el Club Patí Vila-sana al Pazo dos Deportes de Riazor.

## Palmarès

* 1 Lliga de Campions WSE: 2024

## Referències

* ↑ MONGE, J. C. «Naix un club a Fraga amb l'objectiu de pujar a l'OK Lliga». Segre, 20-07-2021. [Consulta: 27 juny 2022].
* ↑ Puértolas, Patricia. «El hockey sobre patines emerge con fuerza en Fraga» (en castellà). Heraldo de Aragón. [Consulta: 27 juny 2022].
* ↑ «El Club Patín Esneca Fraga entra en la élite mundial del Hockey Patines». Europa Press, 04-04-2022. [Consulta: 27 juny 2022].
* ↑ «Fraga quiere seguir creciendo y ser un referente del hockey patines» (en castellà). CARTV, 08-06-2022. [Consulta: 27 juny 2022].
* ↑ «El Esneca Fraga, a por la Copa de la Reina de hockey patines» (en castellà). Heraldo de Aragón, 08-05-2023. [Consulta: 15 juny 2023].
* ↑ «El Vila-sana cau als penals i torna a quedar-se a les portes del somni». Esport3, 27-04-2024. [Consulta: 28 abril 2024].

## Enllaços externs

* Club Patí Fraga - Lloc web oficial
# Club Natació Atlètic-Barceloneta

El Club Natació Atlètic-Barceloneta és un club de natació i waterpolo de la ciutat de Barcelona.

## Història

El Club Natació Atlètic Barceloneta va néixer després de la fusió del Club Natació Atlètic (fundat l'any 1913 amb colors groc i negre) i el Barceloneta Amateur Club (fundat l'any 1929 amb color representatiu blau) el 19 de juny de 1992.
El seu objectiu és la promoció de la natació i el waterpolo, i la divulgació de la pràctica esportiva entre tothom. El club és una associació democràtica, on tots els socis i les sòcies són electors i elegibles, poden escollir els òrgans de govern del club i són convocats en una Assemblea anual per aprovar la gestió esportiva, econòmica i social de l'entitat.
L'Ajuntament va iniciar les obres de les Piscines dels Banys de Sant Sebastià al maig del 1992. Aquest espai es va inaugurar el 30 d'abril de 1995 però no va ser fins al 28 de juliol del mateix any en què fou obert als socis.
El Club Natació Atlètic-Barceloneta està afiliat a la Federació Catalana de Natació.
L'any 2013 va rebre diferents reconeixements institucionals amb motiu del seu centenari (1913-2013) entre els quals destaquen la Creu de Sant Jordi, la Medalla d'Or al Mèrit Esportiu atorgada per l'Ajuntament de Barcelona i la Placa de la Reial Orde del Mèrit Esportiu atorgada pel Consejo Superior de Deportes.

## Palmarès
### Waterpolo masculí

* Lliga de Campions:
** 2013-14
* Supercopa d'Europa:
** 2014
* Lliga espanyola:
** 2000-01, 2002-03, 2005-06, 2006-07, 2007-08, 2008-09, 2009-10, 2010-11, 2011-12, 2012-13, 2013-14, 2014-15, 2015-16, 2016-17, 2017-18
* Copa espanyoles:
** 1999-00, 2000-01, 2003-04, 2005-06, 2006-07, 2007-08, 2008-09, 2009-10, 2012-13, 2013-14, 2014-15, 2015-16, 2016-17, 2017-18)
* Supercopa d'Espanya:
** 2001, 2003, 2004, 2006, 2007, 2008, 2009, 2010
* Copa Catalunya:
** 2006-07, 2007-08, 2008-09, 2009-10, 2010-11, 2012-13, 2013-14, 2014-15
* Campionat de Catalunya:
** 1996-97, 1998-99, 1999-00

## Vegeu també

* Correbarri
* Alfons Cánovas i Lapuente

## Referències

* ↑ «Imagtes amb l'escut del club». Arxivat de l'original el 2023-02-09. [Consulta: 9 febrer 2023].
* ↑ Sierra Puerto, Joan Antoni; Domènech Bonet, Manuel 90 anys d'història del Club Natació Atlètic-Barceloneta, març 2003, pàg. 286-301 [Consulta: 27 maig 2023].
* ↑ Campió al quadrat
* ↑ «Rei de Copes (5-14)». lajornada.cat, 17-02-2013. Arxivat de l'original el 2014-03-10. [Consulta: 17 febrer 2013].
* ↑ «El CN Atlètic Barceloneta, campió de la Copa del Rei de waterpolo (14-5)». Ara.cat, 9 març 2014 -. [Consulta: 22 novembre 2014].
* ↑ «L'Atlètic-Barceloneta suma l'onzena Copa del Rei després de golejar un debutant Mataró (11-5)». CCMA.cat, 01-03-2015. [Consulta: 2 març 2015].
* ↑ El Barceloneta no esgota la seva superioritat

## Enllaços externs

* Club Natació Atlètic-Barceloneta - Lloc web oficial
* Informació a Mundo Deportivo
* Informació a Mundo Deportivo
# Brenda Castillo

Brenda Castillo (nascuda el 5 de juny de 1992 en Baixos d'Haina) és una voleibolista dominicana que competeix per la selecció nacional dominicana i el club porto-riqueny Criollas de Caguas.

## Carrera
### 2008

Va participar després amb la selecció de majors que va guanyar la medalla de bronze en el Campionat Continental NORCECA del 2007.

## Clubs

* San Cristóbal (2007-2010)
* Poble Nou (2009)
* Mirador (2010)
* Criollas de Caguas (2011)
* Rabita Baku (2012-2015)
* Lokomotiv Baku (2015-2016)
* Vôlei Bauru (2016 - 2017)

## Palmarès
### Individual

* Campionat Mundial Juvenil 2009 "Jugadora Més Valuosa"
* Lliga Dominicana de Voleibol 2008 "Millor Recepció"
* Lliga Dominicana de Voleibol 2008 "Millor Defensa"
* Copa Panamericana de Voleibol 2011 "Millor Recepció i Millor Allibero"
* Copa Panamericana de Voleibol 2014 "Jugadora Més Valuosa i Millor Allibero""
* Copa Panamericana de Voleibol 2016 "Millor Recepció, Defensa i Millor Allibero"

### Selecció Nacional
#### Selecció de Majors

* Copa de Grans Campions:
** Medalla de Bronze. Tòquio/Fukuoka 2009
* Copa Panamericana:
** Medalla d'Or. Rosarito/Tijuana 2014.
** Medalla de Plata. Cd. Juárez 2011.
** Medalla d'Or. Rosarito/Tijuana 2010.
** Medalla de Plata. Miami 2009.
** Medalla d'Or. Mexicali/Tijuana 2008.
** Medalla de Bronze. Colima 2007.
* Campionat Continental NORCECA:
** Medalla de Plata. Caguas 2011.
** Medalla d'Or. Bayamón 2009.
** Medalla de Bronze. Winnipeg 2007.
* Jocs Centreamericans i del Carib:
** Medalla d'or. Mayagüez 2010
** Medalla d'or. Veracruz 2014
* Copa Final Four:
** Medalla d'Or. Chiapas 2010.
** Medalla de Bronze. Lima 2009.
** Medalla de Plata. Fortaleza 2008.

#### Selecció Juvenil

* Campionat Mundial Juvenil:
** Medalla de Plata. Mexicali/Tijuana 2009.
* Campionat Continental NORCECA:
** Medalla de Plata. Saltillo 2010.
** Medalla de Plata. Saltillo 2008.

### Clubs

* Lliga de Voleibol de la República Dominicana 2008 - Sub-Campiona, amb San Cristóbal
* Lliga de Voleibol Superior de Puerto Rico 2011 - Campiona, amb Criollas de Caguas

## Referències

* ↑ «Brenda Castillo». BBC, 13-08-2012 [Consulta: 13 agost 2013].

## Enllaços externs

* Perfil FIVB
# Lang Ping

"Jenny" Lang Ping (en xinès: 郎平; en pinyin: Láng Píng; Tianjin, 10 de desembre de 1960-) és una esportista xinesa que practica el voleibol. Entrenadora d'aquest esport.

## Biografia

Lang Ping va néixer el 10 de desembre de 1960, en Tianjin, Xina, membre de l'ètnia Han. Va ingressar a estudiar a la Universitat Normal de Pequín.
Es va traslladar als Estats Units per estudiar i treballar com a assistent de l'entrenador de voleibol de la Universitat de Nou Mèxic.
Té una filla, Lydia Bai, qui és membre de l'equip nacional juvenil dels Estats Units. Malgrat viure per més de 15 anys als Estats Units manté la seva ciutadania xinesa.
Com a esportista va ser integrant de l'equip nacional xinès de voleibol femení des dels 18 anys. Guanyadora de la medalla d'Or als Jocs Olímpics de Los Angeles 1984, Califòrnia. A més va participar en l'obtenció del campionats del món al Perú en 1982 i de dues copes de l'univers (1981 i 1985).
Va ser seleccionada com una de les jugadores més destacades del Segle XX per la Federació Internacional de Voleibol (FIVB), en 2002, considerada en el Saló de la Fama del Voleibol a Holyoke, Massachusetts.

## Premis i reconeixements

* Millors 10 Atletes xinesos de l'any, 1981-1986.
* Entrenador de l'Any de la FIVB, 1996.
* Entrenador de l'Any de Voleibol Femení a Itàlia, 1999-2000.

## Referències

* ↑ Tabuchi, Hiroko. «Return of the "Iron Hammer"». The Wall Street Journal, 09-08-2008. [Consulta: 19 agost 2008].

## Enllaços externs

* Lang Ping's profile, Fédération Internationale de Volleyball
* Lang Ping's profile, Chinese Olympic Committee
* Saló de la Fama del Voleibol (anglès)